
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1855 

6 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση υπερωριακής με αμοιβή εργασίας 27 (είκοσι 
επτά) μονίμων υπαλλήλων του Τεχνικού Επιμελητη¬ 
ρίου Ελλάδος (Τ.Ε.Ε.) για το Β'εξάμηνο του 1999... 1 

Νυκτερινή απασχόληση υπαλλήλων του Υπουργείου 
Εργασίας και Κοινωνικών Ασφαλίσεων (Σ ΈΠ. Ε.).. 2 

Καθορισμός συνεδριάσεων και ποσού αποζημίωσης 
των γραμματέων της Ολομέλειας και Εκτελεστικής 
Επιτροπής της Ελληνικής Ολυ μπιακής Επιτροπής.. 3 

Καθορισμός επιτοκίων εντόκων γραμματίων. 4 

Καθιέρωση απογευματινής υπερωριακής εργασίας για 
υπαλλήλους των ΔΟΥ που ενΓάσσονται στο Ο. Π .Σ.Φ. 

ΤΑΧΙ5. 5 

Σύσταση Γραφείων Αποκατάστασης Σεισμοπλήκτων 

(Γ.Α.Σ.) Νομού Αττικής. 6 

Συμπλήρωση της οικ/4051/ΤΠ 31.2/21.9.99 απόφασης 
για τη σύσταση Τομέων Αποκατάστασης Σεισμο¬ 
πλήκτων (Τ.Α.Σ.) Νομού Αττικής. 7 

Πραγματοποίηση Επιμορφωτικού Σεμιναρίου για πολ¬ 
λαπλασιαστές σχετικά με τα νέα βιβλία του Ενιαίου 

Λυκείου. 8 

Χορήγηση έκτακτης οικονομικής ενίσχυσης στους συντα¬ 
ξιούχους κύριας ασφάλισης του Ταμείου Πρόνοιας και 
Επικ. Ασφάλισης Προσ/κού Ιπποδρομιών που επλήγη- 

σαν από το σεισμό της 7ης Σεπτεμβρίου 1999. 9 

Αντικατάσταση αναπληρωματικών μελών του Ανωτά- 

του Ειδικού Δικαστηρίου. 10 

Αντικατάσταση αναπληρωματικού μέλους του Ειδικού 
Δικαστηρίου εκδικάσεως Αγωγών Κακοδικίας. 11 


ΑΠΟΦΑΣΕΙΣ 

Αριθ. 2/64568/0022 (1) 

Έγκριση υπερωριακής με αμοιβή εργασίας 27 (είκοσι 
επτά) μονίμων υπαλλήλων του Τεχνικού Επιμελητηρίου 
Ελλάδος (Τ.Ε.Ε.) για το Β' εξάμηνο του 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 όπως αντι- 


καταστάθηκαν με τις διατάξεις του άρθρου 15 του Ν. 
2592/98 (ΦΕΚ 57 τ.Α'). 

2. Το αρ. πρωτ. 21756/2.8.99 έγγραφο και την αρ. 
Γ/6/20/99 απόφαση της Διοικούσας το Τεχνικό Επιμελητή¬ 
ριο Ελλάδος Επιτροπής. 

3. Το γεγονός ότι το Τεχνικό Επιμελητήριο της Ελλάδος 
για να εκπληρώσει τους σκοπούς του, ως θεσμοθετημένος 
τεχνικός σύμβουλος της Πολιτείας, είναι υποχρεωμένο να 
λειτουργεί τις υπηρεσίες του, όχι μόνο κατά τις καθιερω¬ 
μένες πρωινές ώρες, αλλά και κατά τις απογευματινές για: 

α) Τη γραμματειακή υποστήριξη των συνεδριάσεων της 
Διοικούσας Επιτροπής του Τ.Ε.Ε. και των Διοικουσών Επι¬ 
τροπών των Περιφερειακών Τμημάτων. 

β) Τη γραμματειακή υποστήριξη και εργασίες διεκπεραί¬ 
ωσης λειτουργιών όπως συνεδρίων ημερίδων κ.λπ. καθώς 
και των επαγγελματικών εξετάσεων. 

γ) Τη λειτουργία της Βιβλιοθήκης. 

δ) Τη γραμματειακή υποστήριξη των επιστημονικών Ομά¬ 
δων Εργασίας κ.τ.λ. εργασίες που πρέπει να γίνονται μετά 
το πέρας του κανονικού ωραρίου και που δεν είναι δυνατό, 
λόγω της ιδιαιτερότητάς τους να καλυφθούν από έκτακτο 
προσωπικό. 

4. Το γεγονός ότι από την απόφαση αυτή προκαλείται δα¬ 
πάνη 1.500.000 δρχ. σε βάρος των πιστώσεων του προϋ¬ 
πολογισμού του Τ.Ε.Ε. και4.175.000 δρχ. σε βάρος των πι¬ 
στώσεων των προϋπολογισμών των περιφερειακών του 
τμημάτων οι οποίες έχουν προβλεφθεί για το έτος 1999. 

5. Την αρ. 1107147/1239/0006 Α/4.10.96 απόφαση του 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων στους Υφυπουργούς Οικονομικών». 

6. Την αρ. Δ17α/03/99/Φ. 2.2.1/96 (ΦΕΚ 1006/Β/4.11.96) 
απόφαση του Πρωθυπουργού και Υπουργού ΠΕΧΩΔΕ 
«Ανάθεση αρμοδιοτήτων του Υπουργού ΠΕΧΩΔΕ στους 
Υφυπουργούς Χρίστο Βερελή και Θεόδωρο Κολιοπάνο», 
αποφασίζουμε: 

Εγκρίνουμε την υπερωριακή με αμοιβή εργασία για το Β' 
εξάμηνο του έτους 1999 15 (δέκα πέντε) μονίμων υπαλλή¬ 
λων της Κεντρικής Υπηρεσίας του Τ.Ε.Ε. και 12 (δώδεκα) 
μονίμων υπαλλήλων των Περιφερειακών του Τ μημάτων ως 
εξής: 

Α. ΚΕΝΤΡΙΚΕΣ ΥΠΗΡΕΣΙΕΣ 

3 υπάλληλοι ΠΕ, 2 ΤΕ, 6 ΔΕ και 4ΥΕ (15 συνολικά) μέχρι 
1100 ώρες. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΠΕΡΙΦΕΡΕΙΑΚΑ ΤΜΗΜΑΤΑ 

1. Κεντρικής και Δυτικής ΘΕΣΣΑΛΙΑΣ (2 υπάλληλοι ΠΕ, 
και 1 ΔΕ) μέχρι 810 ώρες. 

2. ΜΑΓΝΗΣΙΑΣ (1 υπάλληλος ΤΕ και 1ΔΕ) μέχρι 600 
ώρες. 

3. ΑΝΑΤΟΛΙΚΗΣ ΣΤΕΡΕΑΣ! (2 υπάλληλοι ΔΕ) μέχρι 600 
ώρες. 

4. ΗΠΕΙΡΟΥ (1 υπάλληλος ΠΕ και 1ΤΕ) μέχρι 360 ώρες. 

5. ΔΩΔΕΚΑΝΗΣΟΥ (1 υπάλληλος ΔΕ) μέχρι 90 ώρες. 

6. ΚΕΝΤΡ. & ΝΟΤ. ΠΕΛ/ΝΗΣΟΥ (1 υπάλληλος ΔΕ) μέχρι 
272 ώρες. 

7. ΚΕΡΚΥΡΑΣ (1 υπάλληλος ΠΕ) μέχρι 224 ώρες. 

Η ισχύς της απόφασης αυτής αρχίζει την 9.8.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1999 

Ο! ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

-φ- 

Αριθ. 2/55515/0022 (2) 

Νυκτερινή απασχόληση υπαλλήλων του Υπουργείου Ερ¬ 
γασίας και Κοινωνικών Ασφαλίσεων (Σ.ΕΠ.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» και ιδιαίτερα της παρ. 6 του άρθρου 30 
και της παρ. 2 περ. Α του άρθρου 33 (ΦΕΚ Α7137). 

2. Τις διατάξεις του άρθρου 18 του Ν. 2470/97 «Ανα¬ 
διάρθρωση μισθολογίου προσωπικού Δημόσιας Διοίκη¬ 
σης και άλλες συναφείς διατάξεις». 

3. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων, συνταξιούχων του Δημοσίου 
κ.λπ.» (ΦΕΚ57/Α/18.3.98). 

4. Τη μεαριθμ. εγκ. 2022941/2297/0022/7.4.98 του Γ.Λ.Κ. 

5. Τη με αριθμ. 2/24147/0022/2.4.99 «Παροχή οδηγιών 
για την υλοποίηση μισθολογικής πολιτικής έτους 1999». 

6. Τη με αριθμ. εγκ. 2/8803/0022/8.2.99. 

7. Το Ν. 2639/2.9.98 και το Π.Δ. 136/99 «Οργάνωση Υπη¬ 
ρεσιών Σώματος Επιθεώρησης Εργασίας (Σ.ΕΠ.Ε)». 

8. Την αριθμ. 1107147/1239/006 Α/4.10.96 κοινή απόφα¬ 
ση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού στους Υφυπουργούς Οικο¬ 
νομικών» (ΦΕΚ 922/Β/4.10.96). 

9. Το γεγονός ότι από την πράξη αυτή προκαλείται δαπά¬ 
νη σε βάρος του Κρατικού Προϋπολογισμού και στον ΚΑΕ 
0512 δρχ. 52.000.000 περίπου του φορέα 110 του προϋπο¬ 
λογισμού μας έτους 1999 στον οποίο έχει εγκριθεί πίστω¬ 
ση ύψους 135.000.000. 

10. Την ανάγκη ελέγχου Επιθεώρησης επιχειρήσεων εκ¬ 
μεταλλεύσεων και εργασιών οι οποίες ως εκ της φύσεως 
του αντικειμένου της οικονομικής τους δραστηριότητας 
λειτουργούν καθ' όλο το 24ωρο και κατά τις νυχτερινές 
ώρες (Σ.ΕΠ.Ε) προς διαπίστωση εφαρμογής των κειμένων 
διατάξεων της Εργατικής Νομοθεσίας και ειδικότερα των 
διατάξεων που αφορούν την απαγόρευση απασχόλησης 
κατά τις νυχτερικές ώρες ορισμένων ειδικών κατηγοριών 
μισθωτών (ανήλικοι - έγκυες). 


Την ανάγκη ελέγχου, λόγω των ιδιαιτέρων συνθηκών διε¬ 
ξαγωγής της νυχτερινής εργασίας (ασφάλεια - υγεία 
κ.λπ.), αποφασίζουμε: 

Εγκρίνουμε τη νυκτερινή υπερωριακή απασχόληση 314 
ωρών για 110 υπαλλήλους διαφόρων κλάδων που υπηρε¬ 
τούν στο Υπουργείο μας για τους λόγους που αναφέρονται 
στο προοίμιο της παρ. 10 της απόφασης για το Β' εξάμηνο 
του έτους 1999 (από 1.7.1999-31.12.1999). 

Η νυκτερινή απασχόληση θα παρέχεται κατά τις ώρες 
από 22.00 μέχρι 01.00 και από 03.00 μέχρι 06.00 (Σ.ΕΠ.Ε). 

Υπεύθυνος για την παρακολούθηση ορίζεται ο υπάλλη¬ 
λός μας Κωνσταντίνος Μάγγας. 

Η προκαλούμενη δαπάνη θα βαρύνει την πίστωση του 
ΚΑΕ 0512 του φορέα 110 του προϋπολογισμού μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 2/63712/0022 (3) 

Καθορισμός συνεδριάσεων και ποσού αποζημίωσης των 
γραμματέων της Ολομέλειας και Εκτελεστικής Επιτρο¬ 
πής της Ελληνικής Ολυμπιακής Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α) Του Α.Ν. 397/68 περί επανασυστάσεως της Γ.Γ.Α. και 
των αρμοδιοτήτων αυτής. 

β) Του άρθρου 24 παρ. 3του Ν. 1558/85 «Κυβέρνηση και 
Κυβερνητικά Όργανα». 

γ) Του Π.Δ. 70/75 «περί οργανώσεως των υπηρεσιών και 
διαρθρώσεως των τακπκών θέσεων του προσωπικού της 
Ε.Ο.Α.». 

2. Του άρθρου 19 του Ν. 2470/97 «Αποζημιώσεις Συμ¬ 
βουλίων Επιτροπών». 

3. Του Ν. 2725/17.6.99 (ΦΕΚ 121/Α/17.6.99) «Ερασιτεχνι¬ 
κός και Επαγγελματικός Αθλητισμός και άλλες διατάξεις». 

4. Την υπ’ αριθμ. 47968/9.10.96 κοινή απόφαση του Πρω¬ 
θυπουργού και του Υπουργού Πολιτισμού «περί ανάθεσης 
αρμοδιοτήτων στον Υφυπουργό Πολιτισμού Ανδρέα Φού- 
ρα». 

5. Την υπ’ αριθμ. 1107147/1239/0006Α/4.10.96 απόφαση 
του Υφυπουργού Οικονομικών «περί ανάθεσης αρμοδιο¬ 
τήτων στους Υφυπουργούς Οικονομικών». 

6. Το γεγονός ότι από την έκδοση της παρούσας προκα- 
λείται δαπάνη ποσού 300.000 δρχ. ετησίωςπου θα βαρύνει 
τον προϋπολογισμό της Ε.Ο.Ε., αποφασίζουμε: 

1. Καθορίζουμε τον αριθμό των Συνεδριάσεων της Ολο¬ 
μέλειας και της Εκτελεστικής Επιτροπής της Ελληνικής 
Ολυμπιακής Επιτροπής (ΕΟΕ) οι οποίες επιβάλλεται να 
πραγματοποιούνται εκτός των ωρών εργασίας του ΝΠΔΔ 
για με την Ολομέλεια σε μία συνεδρίαση μηνιαίως για δε 
την Εκτελεστική Επιτροπή σε 2 συνεδριάσεις μηνιαίως. 

2. Το ποσό της αποζημίωσης ανά συνεδρίαση των δύο (2) 
γραμματέων της Ελληνικής Ολυμπιακής Επιτροπής (ΕΟΕ) 
καθορίζεται για την Ολομέλεια 8.500 δρχ. και για την Εκτε¬ 
λεστική Επιτροπή στις 8.250 δρχ. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΓΟΔΟΥΛΑΚΗΣ ΑΝΔΡΕΑΣ ΑΘ. ΦΟΥΡΑΣ 
-♦- 

Αριθ. 2/69622/0023 (4) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2/63327/0023/31.8.99 «Καθορισμός επιτοκίων 
εντόκων γραμματίων ετήσιας διάρκειας». 

4. Την απόφαση αριθμ. 1107147/1239/0006Α/4.10.1996 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/Β/7.10.96). 

5. Τα αποτελέσματα της από 28.9.99 δημοπρασίας 
Εντόκων Γραμματίων ετήσιας διάρκειας, αποφασίζουμε: 

1. Ορίζουμε το επιτόκιο των εντόκων γραμματίων Ν.Δ. 
3745/57, ετήσιας διάρκειας που θα εκδοθούν ή θα ανανε¬ 
ωθούν από 28 Σεπτεμβρίου 1999 σε 8,74% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (28.9.99) μέχρι τη 
λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 1999 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΓΟΔΟΥΛΑΚΗΣ 
-♦- 

Αριθ. 2/24577/0022 (5) 

Καθιέρωση απογευματινής υπερωριακής εργασίας για 

υπαλλήλους των ΔΟΥ που εντάσσονται στο Ο.Π.Σ.Φ. 

ΤΑΧΙ8. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 29Α του Ν. 1558/85, όπως προ¬ 
στέθηκε με το αρ. 27του Ν. 2081/92 και αντικαταστάθηκε 
με το άρθρο 1 του Ν. 2469/97 (ΦΕΚ 38/Α'). 

2. Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθροΐδτου Ν. 2592/98. 

3. Τα αριθ. 1078272/338/0002Ε/6.9.1999 έγγραφο της 
Δ/νσης Προσωπικού ΔΟΥ (Δ2). 

4. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α' 


4.10.96 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

5. Την ανάγκη καθιέρωσης απογευματινής υπερωρια- 
κής εργασίας σε υπαλλήλους των ΔΟΥ, που εντάσσονται 
στο Ο.Π.Σ.Φ. ΤΑΧΙ5. 

6. Το γεγονός ότι από την απόφαση αυτή προκαλείται 
δαπάνη 500.000.000 (πεντακοσίων εκατομμυρίων) δραχ¬ 
μών η οποία θα αντιμετωπισθεί από τις πιστώσεις του ΚΑΕ 
0511 και Ειδικού Φορέα 23-120 οικονομικού έτους 1999, 
αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας υπαλλήλων των ΔΟΥ που εντάσσονται στο 
Ο.Π.Σ.Φ. ΤΑΧΙ5 τετρακοσίων δεκατριών χιλιάδων 
(413.000) ωρών συνολικά για το χρονικό διάστημα από 
1.7.1999 έως31.12.1999. 

Η κατανομή των ωρών κατά ΔΟΥ θα γίνει με απόφαση 
του Γενικού Γραμματέατου Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΓΟΔΟΥΛΑΚΗΣ 
-♦- 

Αριθ. οικ/4561/ΤΠ 31,2 (6) 

Σύσταση Γ ραφείων Αποκατάστασης Σεισμοπλήκτων 

(Γ.Α.Σ.) Νομού Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κ.λπ. και ρυθμίσεως ετέρων τινών συ¬ 
ναφών θεμάτων» που κυρώθηκε με το Ν. 867/79 (ΦΕΚ Α' 
24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Τις οικ/3751/ΤΠ 31/10.9.99, οικ/3992/ΤΠ 31/17.9.99 
και οικ/4194/ΤΠ 31/24.9.99 Κοινές Αποφάσεις του Υπουρ¬ 
γού Εθνικής Οικονομίας και των Υφυπουργών Οικονομι¬ 
κών και ΠΕ.ΧΩ.Δ.Ε. για την οριοθέτηση περιοχής για την 
αποκατάσταση των ζημιών από το σεισμό της 7ης Σε¬ 
πτεμβρίου 1999 σε περιοχές του Νομού Αττικής. 

4. Την οικ/3828/ΤΣΕΠ 31.1/8.11.95 Απόφαση για την 
αναδιοργάνωση Υπηρεσιών της Υ.Α.Σ. 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Τις διατάξεις του άρθρου 27 του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

8. Την κοινή απόφαση Δ17α/03/99/Φ.2.2.1 /29.10.96 του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση 

Αρμοδιοτήτων Υπουργού ΠΕΧΩΔΕ στους Υφυπουργούς 
ΠΕ.ΧΩ.Δ.Ε. Χρήστο Βερελή και Θεόδωρο Κολιοπάνο». 

9. Τις οικ/3778/ΤΠ 31.2/10.9.99 οικ/4051/ΤΠ 

31.2/21.9.99 και οικ/4514/ΤΠ 31.2/4.10.99 Αποφάσεις για 
τη σύσταση Τ.Α.Σ. Νομού Αττικής. 

10. Την επιτακτική ανάγκη να εκτελεστούν γρήγορα οι 
εργασίες αποκατάστασης των πληγέντων από το σεισμό 
της 7.9.99 που έπληξε περιοχές του Ν. Αττικής, αποφασί¬ 
ζουμε: 

1. Στους ήδη λειτουργούντες Τομείς Αποκατάστασης 
Σεισμοπλήκτων (Τ.Α.Σ.) συστήνουμε Γραφεία Αποκατά¬ 
στασης Σεισμοπλήκτων (Γ.Α.Σ.) ως ακολούθως: 

α) Στον Τ.Α.Σ. Αχαρνών συστήνονται τα ακόλουθα Γρα¬ 
φεία Αποκατάστασης Σεισμοπλήκτων (Γ.Α.Σ.): 
ί) Γ.Α.Σ. Αχαρνών και Θρακομακεδόνων 
ϋ) Γ.Α.Σ. Κηφισιάς και Ν. Ερυθραίας 
ίϋ) Γ.Α.Σ. Λυκόβρυσης και Μεταμόρφωσης 
β) Στον Τ.Α.Σ. Ανω Λιοσίων συστήνονται τα ακόλουθα 
Γ ραφεία Αποκατάστασης Σεισμοπλήκτων (Γ.Α.Σ.): 
ί) Γ.Α.Σ. Άνω Λιοσίων 
ϋ) Γ.Α.Σ. Ζεφυρίου 
μ) Γ.Α.Σ. Καματερού 
ίν) Γ.Α.Σ. Πετρούπολης 
ν) Γ.Α.Σ. Φυλής 

γ) Στον Τ.Α.Σ. Νέας Φιλαδέλφειας συστήνονται τα ακό¬ 
λουθα Γ ραφεία Αποκατάστασης Σεισμοπλήκτων (Γ.Α.Σ.): 
ί) Γ.Α.Σ. Νέας Φιλαδέλφειας και Νέας Χαλκηδόνας 
ϋ) Γ.Α.Σ. Αγίων Αναργύρων 
ίϋ) Γ.Α.Σ. Αμαρουσίου, Πεύκης και Χαλανδρίου 
ίν) Γ.Α.Σ. Ηρακλείου 
ν) Γ.Α.Σ. Νέας Ιωνίας 
νί) Γ.Α.Σ. Ιλίου 

δ) Στον Τ.Α.Σ. Ελευσίνας συστήνονται τα ακόλουθα 
Γ ραφεία Αποκατάστασης Σεισμοπλήκτων (Γ.Α.Σ.): 
ί) Γ.Α.Σ. Ελευσίνας, Μάνδρας και Μαγούλας 
ϋ) Γ.Α.Σ. Ασπροπύργου 
ίϋ) Γ.Α.Σ. Χαϊδαρίου 

ε) Στον Τ.Α.Σ. Πειραιά συστήνονται τα ακόλουθα Γρα¬ 
φεία Αποκατάστασης Σεισμοπλήκτων (Γ.Α.Σ.): 

ί) Γ.Α.Σ. Πειραιά, Δραπετσώνας, Κερατσινίου και Αμπε- 
λακίων Σαλαμίνας 

ϋ) Γ.Α.Σ. Κορυδαλλού, Νίκαιας και Περάματος 
ίϋ) Γ.Α.Σ. Καλλιθέας, Μοσχάτου, Αγίου Ιωάννη Ρέντη και 
Ταύρου 

στ) Στον Τ.Α.Σ. Περιστεριού συστήνονται τα ακόλουθα 
Γ ραφεία Αποκατάστασης Σεισμοπλήκτων (Γ.Α.Σ.): 
ί) Γ.Α.Σ. Αγίας Βαρβάρας και Αιγάλεω 
ϋ) Γ.Α.Σ. Περιστεριού 

2. Αρμοδιότητες των Γ ραφείων Αποκατάστασης Σει¬ 
σμοπλήκτων (Γ.Α.Σ.) 

α) Θα δέχονται αιτήσεις τοον σεισμοπλήκτων της περιο¬ 
χής αρμοδιότητάς τους. 

β) Θα ελέγχονται τα δικαιολογητικά (επιδότησης ενοικί¬ 
ου ή συγκατοίκησης), η πληρότητα και ορθότητα των 
υποβαλλομένων φακέλλων (επισκευής, ανακατασκευής 
ή αυτοστέγασης), θα καθορίζονται οι δικαιούχοι στεγα- 
στικής συνδρομής (επισκευής, ανακατασκευής, αυτοστέ¬ 
γασης, επιδότησης ενοικίου ή συγκατοίκησης) και θα δια¬ 
βιβάζονται στον αρμόδιο Τ.Α.Σ. για την τελική έγκριση και 
χορήγηση των δανείων ή επιδότηση ενοικίου. Στους 
Γ.Α.Σ. θα δίνονται οι πληροφορίες για όλα τα θέματα που 
αφορούν τους σεισμόπληκτους. 

3. Οι αρμόδιοι κατά περίπτωση Τ.Α.Σ. θα χορηγούν την 


επιδότηση ενοικίου ή συγκατοίκησης, θα ελέγχουν και 
εγκρίνουν τις μελέτες επισκευής και θα εγκρίνουν και χο¬ 
ρηγούν τα δάνεια επισκευής, ανακατασκευής ή αυτοστέ¬ 
γασης. 

4. Υπεύθυνοι των Γραφείων Αποκατάστασης Σεισμο¬ 
πλήκτων (Γ.Α.Σ.) ορίζονται Διπλωματούχοι Μηχανικοί 
οποιοσδήποτε ειδικότητας. 

Η παρούσα να δημοσιευθεί στην Εφημερίδα της Κυ- 
βερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 4 Οκτωβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-Φ- 

Αριθ. οικ./4514/ΤΠ 31.2 (7) 

Συμπλήρωση της οικ/4051/ΤΠ 31.2/21.9.99 απόφασης για 
τη σύσταση Τομέων Αποκατάστασης Σεισμοπλήκτων 
(Τ.Α.Σ.) Νομού Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρωντινών συνα¬ 
φών θεμάτων» που κυρώθηκε με το Ν. 867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Τις οικ/3751/ΤΠ 31/10.9.99, οικ/3992/ΤΠ 31/17.9.99 
και οικ/4194/ΤΠ 31/24.9.99 Κοινές Αποφάσεις του Υπουρ¬ 
γού Εθνικής Οικονομίας και των Υφυπουργών Οικονομι¬ 
κών και ΠΕ.ΧΩ.Δ.Ε. για την οριοθέτηση περιοχής για την 
αποκατάσταση των ζημιών από το σεισμό της 7ης Σε¬ 
πτεμβρίου 1999 σε περιοχές του Νομού Αττικής. 

4. Την οικ/3828/ΤΣΕΠ 31.1/8.11.95 Απόφαση για την 
αναδιοργάνωση Υπηρεσιών της Υ.Α.Σ. 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Τις διατάξεις του άρθρου 27 του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

8. Την κοινή απόφαση Δ17α/03/99/Φ.2.2.1/29.10.96 του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση 
Αρμοδιοτήτων Υπουργού ΠΕΧΩΔΕ στους Υφυπουργούς 
ΠΕ.ΧΩ.Δ.Ε. Χρήστο Βερελή και Θεόδωρο Κολιοπάνο». 

9. Τις οικ/3778/ΤΠ 31.2/10.9.99 και οικ/4041/ΤΠ 
31.2/21.9.99 Αποφάσεις για τη σύσταση Τ.Α.Σ. Νομού Ατ¬ 
τικής. 

10. Την επιτακτική ανάγκη να εκτελεστούν γρήγορα οι 

εργασίες αποκατάστασης των πληγέντων από το σεισμό 
της 7.9.99 που έπληξετο Ν. Αττικής, αποφασίζουμε: 

1. Το έργο της αποκατάστασης των ζημιών, που προ- 
κλήθηκαν από το σεισμό της 7ης Σεπτεμβρίου 1999 σε πε¬ 
ριοχές του Νομού Αττικής, που οριοθετήθηκαν με την 
οικ/4194/ΤΠ 31/24.9.99 Κοινή Απόφάση του Υπουργού 
Εθνικής Οικονομίας και των Υφυπουργών Οικονομικών 
και ΠΕ.ΧΩ.Δ.Ε., ανατίθεται και πραγματοποιείται από 
τους ήδη λειτουργούντες Τομείς Αποκατάστασης Σει¬ 
σμοπλήκτων (Τ.Α.Σ.) ως ακολούθως: 

α) Στον Τ.Α.Σ. Νέας Φιλαδέλφειας ανατίθεται και η αρ¬ 
μοδιότητα των διοικητικών ορίων του Δήμου Χαλανδρίου. 

β) Στον Τ.Α.Σ. Πειραιά ανατίθεται και η αρμοδιότητα των 
διοικητικών ορίων των Δήμων Μοσχάτου, Καλλιθέας και 
Δραπετσώνας. 

γ) Στον Τ.Α.Σ. Ελευσίνας ανατίθεται και η αρμοδιότητα 
των διοικητικών ορίων του Δήμου Μάνδρας και της Κοι¬ 
νότητας Μαγούλας. 

2. Τροποποιούμε και συμπληρώνουμε την παρ. 2 της 
οικ/4051/ΤΠ 31.2/21.9.99 Απόφασης ως ακολούθως: 

Από το εδάφιο (α) Τ.Α.Σ. Περιστεριού διαγράφεται ο Δή¬ 
μος Ταύρου ο οποίος προστίθεται στο εδάφιο (β) Τ.Α.Σ. 
Πειραιά. 

3. Τροποποιούμε το εδάφιο (γ) της παρ. 2 της 
οικ/4051/ΤΠ 31.2/21.9.99 Απόφασης ως ακολούθως: 

Μετονομάζουμε τον Τ.Α.Σ. Αττικής σε Τ.Α.Σ. Βιομηχα¬ 
νίας. 

Η παρούσα να δημοσιευθεί στην Εφημερίδα της Κυ- 
βερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 4 Οκτωβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-«- 

Αριθ. Γ2/4415 (8) 

Πραγματοποίηση Επιμορφωτικού Σεμιναρίου για πολλα¬ 
πλασιαστές σχετικά με τα νέα βιβλία του Ενιαίου Λυ¬ 
κείου. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις ™ν άρθρων 24, 28 και 29 του Ν. 
1566/1985, του άρθρου 12του Ν. 1824/1988, του άρθρου 
22 παρ. 3 του Ν. 2362/1995 και του άρθρου 4 του Π.Δ. 
250/1992 (ΦΕΚ 138Α'). 

2. Τηναρ. 1107147/1239/006 Α' (ΦΕΚ922/Τ. Β77.10.96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Τηναρ: Στ5/33/9.10.96 (ΦΕΚ937/τ. Β714.10.96) από¬ 
φαση του Πρωθυπουργού καιτου Υπουργού Εθνικής Παι¬ 
δείας και Θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Το εγκεκριμένο Τεχνικό Δελτίο Ενέργειας 1.2.γ «Ανα¬ 
βάθμιση της Λυκειακής Βαθμίδας» που εντάσσεται στο 


Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (Ε.Π.Ε.Α.Ε.Κ.), από το οποίο 
θα χρηματοδοτηθούν. 

5. Το εγκεκριμένο Τεχνικό Δελτίο έργου 1.2,γ.1 «Σεμι¬ 
νάρια ενημέρωσης και εργασίας των εκπ/κών με θέμα την 
αναβάθμιση του Λυκείου», το οποίο εντάσσεται στην 
Ενέργεια 1.2.γ «Αναβάθμιση της Λυκειακής Βαθμίδας», 
όπως αυτό τροποποιήθηκε με την αρ. ΚΑ/767/18.2.1999 
Απόφαση του Γενικού Γραμματέα ΥΠΕΠΘ. 

6. Το Πρακτικό Νο 3/99 της Επιτροπής Ερευνών του 
Παιδαγωγικού Ινστιτούτου με το οποίο εγκρίνεται η υλο¬ 
ποίηση των Σεμιναρίων: α. Για τους Σχολικούς Συμβού¬ 
λους Δευτεροβάθμιας Εκπαίδευσης όλων των ειδικοτή¬ 
των και β. Για τα στελέχη Πρωτοβάθμιας και Δευτερο¬ 
βάθμιας Εκπ/σης του νομού Αττικής και τους Διευθυντές 
και Υποδιευθυντές των Π ΕΚ όλης της χώρας. 

7. Την αρ. Η/3273/27.4.94 Κοινή Απόφαση των Υπουρ¬ 
γών Οικονομικών, Εθνικής Παιδείας κάι Θρησκευμάτων 
και Ενέργειας και Τεχνολογίας για «Σύσταση Ειδικού Λο¬ 
γαριασμού στο Παιδαγωγικό Ινστιτούτο», όπως αυτή τρο¬ 
ποποιήθηκε με την αρ. 2880/18.9.96 Κοινή Απόφαση των 
Υπουργών Οικονομικών και Εθνικής Παιδείας και Θρη¬ 
σκευμάτων. 

8. Την αρ. Κ.Α. 3196/25.11.97 Κοινή Υπουργική Απόφα¬ 
ση για: Χρηματοδότηση του Παιδαγωγικού Ινστιτούτου 
για τη διαχείριση του Έργου: «Σεμινάρια ενημέρωσης και 
εργασίας των εκπ/κών με θέμα την αναβάθμιση του Λυ¬ 
κείου» της Ενέργειας 1.2.γ. «Αναβάθμιση της Λυκειακής 
Βαθμίδας». 

9. Το γεγονός ότι η προκαλούμενη από την παρούσα 
απόφαση δαπάνη συνολικού ύψους «70.000.000» καλύ¬ 
πτεται από τις πιστώσεις του Π.Δ.Ε. 1999 (ΣΑΕ 45/2) του 
Εργου 9745507 Β' ΚΠΣ μέσω του Ειδικού Λογαριασμού 
του Παιδαγωγικού Ινστιτούτου και χρηματοδοτείται κατά 
75% από Κοινοτική Συμμετοχή, αποφασίζουμε: 

Τη διοργάνωση Επιμορφωτικού Σεμιναρίου προκειμέ- 
νου να ενημερωθούν οι Σχολικοί Σύμβουλοι των ειδικοτή¬ 
των ΠΕΙ, ΠΕ2, ΠΕ3, ΠΕ4, ΠΕ9, ΠΕ19, ΠΕ20 και οι εκπαι¬ 
δευτικοί των αντίστοιχων ειδικοτήτων οι οποίοι προτάθη- 
καν από τα Π ΕΚ όλης της χώρας για να χρησιμοποιηθούν 
ως πολλαπλασιαστές, σχετικά με τα νέα βιβλία του Ενιαί¬ 
ου Λυκείου. 

Το Επιμορφωτικό Σεμινάριο που θα πραγματοποιηθεί 
στις 22 και 23 Μαΐου 1999 στο ξενοδοχείο Κάραβελ, θα 
έχει το ακόλουθο πρόγραμμα: 

22.5.1999 Ημέρα Σάββατο 8.30-15.00 Η ειδικότητα ΠΕ9 

8.30-19.00 Οι ειδικότητες ΠΕ2, ΠΕ3, ΠΕ4, ΠΕ19, ΠΕ20. 

23.5.1999 Ημέρα Κυριακή 8.30-15.00 Οι ειδικότητες 
ΠΕ2.ΠΕ3, ΠΕ4, ΠΕ19, ΠΕ20 

Η επιμορφωτική ομάδα αποτελείται από Παρέδρους 
του Παιδαγωγικού Ινστιτούτου, Συμβούλους του Παιδα¬ 
γωγικού Ινστιτούτου, Καθηγητές ΑΕΙ, Σχολικούς Συμβού¬ 
λους και εξειδικευμένους εκπαιδευτικούς με ειδικές γνώ¬ 
σεις και εμπειρία. 

Επιλέξιμες δαπάνες για την πραγματοποίηση του Σεμι¬ 
ναρίου Ενημέρωσης θεωρούνται οι ακόλουθες: 

Αμοιβή επιμορφωτών ανά διδακτική ώρα. 

Οδοιπορικά επιμορφωτών (με τα συνήθη συγκοινωνια¬ 
κά μέσα). 

Διαμονή επιμορφωτών (για όσους έχουν έδρα εκτός νο¬ 
μού Αττικής). 

Διατροφή επιμορφωτών (γεύμα για όλους και δείπνο 
μόνο για τους διανυκτερεύοντες). 

Οδοιπορικά επιμορφούμενων (με τα συνήθη συγκοινω¬ 
νιακά μέσα). 

Διαμονή επιμορφούμενων (για τους υπηρετούντες 
εκτός Αττικής). 

Διατροφή επιμορφούμενων (γεύμα για όλους και δεί¬ 
πνο μόνο για τους διανυκτερεύοντες). 

Έντυπο διδακτικό υλικό και έξοδα μεταφοράς του (φά¬ 
κελοι - φυλλάδια - βιβλία φωτοτυπίες κ.τ.λ.). 

Μίσθωση και τεχνικός εξοπλισμός χώρων. 

Αμοιβή συντονιστή, επιμελητών, φροντιστών και αξιο- 
λογητών. 

Υπηρεσίες οαΐβπης (καφές, αναψυκτικά κ.τ.λ.). 

Απομαγνητοφώνηση ομιλιών και έκδοση πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-♦- 

Αριθ.Φ 14/1871 (9) 

Χορήγηση έκτακτης οικονομικής ενίσχυσης στους συ¬ 
νταξιούχους κύριας ασφάλισης του Ταμείου Πρόνοι¬ 
ας και Επικ. Ασφάλισης Προσ/κού Ιπποδρομιών που 

επλήγησαν από το σεισμό της 7ης Σεπτεμβρίου 1999 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/1953 (Β' 
315). 

2. Την ανάγκη ανπμετώπισηςτων άμεσων αναγκών δια¬ 
βίωσης των συνταξιούχωντων οργανισμών Κύριας Ασφά¬ 
λισης αρμοδιότητας ΓΓΚΑ που επλήγησαν από το σεισμό 
της 7ης Σεπτεμβρίου 1999. 

3. Τις διατάξεις του Π.Δ. 372/1995 (Α' 201) και Π.Δ. 
213/1992 (Α' 102). 

4. Τις διατάξεις του άρθρου 27 του Ν. 2081/1992 (Α' 
154), όπως αντικαταστάθηκε με το άρθρο 1 του Ν. 2469/ 
1997 (Α' 38). 

5. Το γεγονός ότι από την εφαρμογή της παρούσας 
απόφασης προκαλείται δαπάνη η οποία θα καλυφθεί από 
τον προϋπολογισμό του Ταμείου, το ύψος της οποίας 
ανέρχεται περίπου το 1.200.000 δρχ., αποφασίζουμε: 

1. Εγκρίνουμε την αριθμ. 2802/23.9.99 απόφαση του 
Δ.Σ. του Ταμείου Πρόνοιας & Επικουρικής Ασφάλισης 
Προσωπικού Ιπποδρομιών με την οποία αποφασίσθηκε η 
χορήγηση εφάπαξ έκτακτης οικονομικής ενίσχυσης 
στους συνταξιούχους κύριας ασφάλισης του Ταμείου 
πού επλήγησαν από το σεισμό της 7ης Σεπτεμβρίου 1999, 
για την αντιμετώπιση των άμεσων αναγκών διαβίωσης. 

2. Δικαιολογητικά για την καταβολή της εφάπαξ οικονο¬ 
μικής ενίσχυσης, ορίζονται τα παρακάτω: 

Αίτηση του συνταξιούχου η οποία υποβάλλεται στα 
υποκ/τα και παραρτήματα των φορέων και ταμείων που 
βρίσκονται στις πληγείσες περιοχές ή στις κετρικές υπη¬ 
ρεσίες αυτών. 

Αντίγραφο αυτοψίας περί ακαταλληλότητας της οικίας 
του (κόκκινο ή κίτρινο). 


Υπεύθυνη δήλωση ότι η πληγείσα κατοικία είναι μόνιμη 
κατοικία του αιτούντος (ιδιοκτήτης ή ενοικιαστής ή συνοι- 
κούντα πρόσωπα), όπου η μόνιμη κατοικία δεν προκύπτει 
από τα στοιχεία του φορέα. Στην ίδια δήλωση, ο συνταξι¬ 
ούχος που λαμβάνει σύνταξη από περισσότερους του 
ενός φορείς, μπορεί να επιλέγει το φορέα από τον οποίο 
επιθυμεί νατού καταβληθεί η οικονομική ενίσχυση. 

Σε όλες τις παραπάνω περιπτώσεις, θα χορηγηθεί σε 
κάθε συνταξιούχο κύριας ασφάλισης του Ταμείου σας το 
ποσό των 120.000 δρχ. ως έκτακτη οικονομική ενίσχυση. 

Για την εφαρμογή της παρούσας απόφασης, ως συντα¬ 
ξιούχοι νοούνται όσοι λαμβάνουν σύνταξη κατά την 
7.9.1999 καθώς και σε όσους το δικαίωμα καταβολής της 
σύνταξης ανατρέχει στην παραπάνω ημερομηνία. Εάν 
στην ίδια πληγείσα κατοικία διέμεναν ή διαμένουν μόνιμα, 
δύο ή περισσότεροι συνιαξιούχοι, θα δικαιωθεί έκαστος 
το ποσό της οικονομικής ενίσχυσης. 

Σε περίπτωση υποβολής ανακριβούς δήλωσης εκ μέ¬ 
ρους του συνταξιούχου, είτε για το φορέα καταβολής του 
ποσού της οικονομικής ενίσχυσης είτε για τον τόπο της 
μόνιμης κατοικίας του, τα αχρεωστήτως καταβληθέντα 
ποσά θα παρακρατηθούν στο διπλάσιο από τη σύνταξή 
του, μετά απόφαση του αρμοδίου οργάνου του ασφαλι¬ 
στικού φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 124176 (10) 

Αντικατάσταση αναπληρωματικών μελών του Ανωτάτου 
Ειδικού Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 100 του Συντάγματος και 
β) των παραγράφων 2 και 5 του άρθρου 2 του Ν. 345/1976 
όπως η παράγραφος 2 του άρθρου αυτού αντικαταστά- 
θηκε από το άρθρο 37 του Ν. 2172/1993 (ΦΕΚ 207 Α'). 

2. Το αριθ. 107/1999 πρακτικό συνεδριάσεως της Ολο¬ 
μέλειας του Συμβουλίου της Επικράτειας, που αφορά τη 
συμπληρωματική κλήρωση για την ανάδειξη α) ενός ανα¬ 
πληρωματικού μέλους εκ των Συμβούλων της Επικράτει¬ 
ας και β) ενός αναπληρωματικού μέλους εκ των Αρεοπα- 
γιτώντης συνθέσεωςτου Ανωτάτου Ειδικού Δικαστηρίου, 
αποφασίζουμε: 

Ορίζουμε τους: 1) Εμμανουήλ Δαρζέντα, Σύμβουλο της 
Επικράτειας ως δεύτερο αναπληρωματικό μέλος της εκ των 
Συμβούλων της Επικράτειας συνθέσεως του Ανωτάτου Ειδι¬ 
κού Δικαστηρίου και 2) Χαράλαμπο Γεωργακόπουλο ως τέ¬ 
ταρτο αναπληρωματικό μέλος, της εκ των Αρεοπαγιτών συν¬ 
θέσεως του Ανωτάτου Ειδικού Δικαστηρίου σε αντίστοιχη 
ανπκατάσταση των: 1) Μιχαήλ Βροντάκη, Συμβούλου της 
Επικράτειας, και 2) Γεωργίου Μπούτσικου, Αρεοπαγίτη, για 
το υπόλοιπο χρονικό διάστημα, ήτοι μέχρι 31.12.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 124177 (11) 

Αντικατάσταση αναπληρωματικού μέλους του Ειδικού 
Δικαστηρίου εκδικάσεως Αγωγών Κακοδικίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 99 του Συντάγματος και 
β) των παραγράφων 1, 2 και 3 του άρθρου 2 του Ν. 
693/1977 (ΦΕΚ 262Α) όπως η παράγραφος 1 αντικατα- 
στάθηκε από το άρθρο 38 του Ν. 2172/1993 (ΦΕΚ 207 Α'). 

2. Το αριθ. 108/1999 πρακτικό συνεδριάσεως της 
Ολομέλειας του Συμβουλίου της Επικράτειας, που 
αφορά τη συμπληρωματική κλήρωση για την ανάδειξη 
ενός αναπληρωματικού μέλους εκ των Συμβούλων της 
Επικράτειας, της συνθέσεως του Ανωτάτου Ειδικού Δι¬ 


καστηρίου προς εκδίκαση κακοδικίας, αποφασίζουμε: 

Ορίζουμε τον Αναστάσιο Γκότση, Σύμβουλο της Επι¬ 
κράτειας ως πρώτο αναπληρωματικό μέλος της εκ των 
Συμβούλων της Επικράτειας συνθέσεως του Ειδικού Δι¬ 
καστηρίου Αγωγών Κακοδικίας, σε αντικατάσταση του 
Γεωργίου Σταυρόπουλου, Συμβούλου της Επικράτειας, ο 
οποίος προήχθη στο βαθμό του Αντιπροέδρου του Συμ¬ 
βουλίου της Επικράτειας για το υπόλοιπο χρονικό διά¬ 
στημα, ήτοι μέχρι 31.12.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.9Γ 
θ-γπβΜ: ην3δ @ βΙ·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

~ ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 _ ΠΩΛΗΣΗΣ Φ .Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227- Τ.Κ. 54100 (031)423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061)6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ’ Με ΧΡ ι 8 σελίδε£! : 200 δ ΡΧ 

ΕΦΗΜΕΡΙΔΟΣ ΤΗΣ ΚΙ ΒΕΡΝΗΣΕΩΣ _ * ■ „ ΠΡ \;χ Ρη και άνω πγ 


Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 >· 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >■ 

500 » 

Ανωτάτου Ειδικού Δικαστηρίου (Α.Ε.Δ.) 

3.000 >» 

150 » 

Προκηρύξεων Α.Σ.Ε.Π 

10.000 

500 >· 

Ανωνύμων Εταιρειών & Ε.Π.Ε. 

250.000 » 

12.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 »■ 

12.500 » 

--—----: ι 


με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

"Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 















